איתן (מושב)

אֵיתָן הוא מושב ציוני דתי במרכז חבל לכיש ובקרבת העיר קריית גת השייך למועצה אזורית שפיר. שם המושב יש שתי גרסאות באשר למקור שם המושב: על פי הפסוק (במדבר כ"ד, 21): "אֵיתָן, מוֹשָׁבֶךָ". על פי הפסוק "וְיִגַּל כַּמַּיִם, מִשְׁפָּט; וּצְדָקָה, כְּנַחַל אֵיתָן " (עמוס ה'-כ"ד). בשני המקרים, משמעות המלה איתן היא חזק, מוצק, עמיד. קודם לשם איתן, נקרא היישוב: עוזה ג', לכיש 9 היסטוריה היישוב הוקם בשנת 1955 על ידי עולים מתוניסיה ומהאי ג'רבה וביניהם מי שהיה רב המושב שושן הכהן, שכיהן קודם לכן כרבה של ג'רבה. בין המתיישבים היו גם 17 משפחות שעלו ממרוקו. המתיישבים הם דתיים לאומיים. בשנת 1957 היו במושב כ-70 משפחות. היישוב הוא יישוב חקלאי שעיקר גידוליו פירות הדר, פירות שונים וכן ירקות. סביב שנת 2010 הובאו לקבורה בחלקה בבית העלמין של המושב עצמותיהם של הרבנים שאול הכהן, משה כהן ואברהם הכהן, מרבני ג'רבה. בשנת 2020 החלה בנייה בהרחבה של המושב. קישורים חיצוניים איתן, במרכז המידע לנגב ולגליל של תנועת אור הערות שוליים